open-index/open-wikipedia-markdown huggingface dataset:
Jed (House)

**Jed** (anglicky: *Poison*) je ôsma epizóda z prvej série seriálu Dr. House.

## Dej

Hlavný pacient Matt skolabuje počas skúšky z matematiky. House sa domnieva, že ide o drogy, ale toxikológia vyšla negatívne. Vyšle Cameronovú a Foremana, aby u Matta doma našli drogy, ale jediné, čo nájdu, je paradajkové pyré, ktoré javí známky botulotoxickej kontaminácie. House sa domnieva, že príčinou budú pravdepodobne pesticídy, ktoré mohli byť používané pri pestovaní paradajok. Situácia sa skomplikuje, keď sa objaví druhý študent - Chi Ling - s rovnakými príznakmi ako Matt, ktorý s ním však nemá nič spoločného. Mattova matka však nechce, aby bol liečený Houseom a aj keď vedia čo chorobu spôsobilo, chce počkať na vyjadrenie epidemiologického ústavu. House ju oklame, povie Chaseovi aby jej zavolal a vydával sa za pracovníka ústavu s tým, že konzultácia bude možná až ďalší mesiac. Mattova matka nakoniec súhlasí s liečbou a tým zachráni svojho syna. Matt a Chi Ling prišli do styku s pesticídom, ktorý bol vyliaty na oblečenie, ktoré si obaja kúpili.

## Diagnózy
* **Zlé diagnózy:** Drogy, Otrava pesticídom (disulfoton), Otrava etilparatinom
* **Správna diagnóza:** Otrava fosmetom

## Zdroje

## Pozri aj
* Študent
* Droga

## Iné projekty
 

## Externé odkazy
* DrHouse.cz - Jed 
* HouseMD.serial4u.cz  - 1x08 Poison

Kategória:Epizódy 1. série seriálu Dr. House
Neresuscitovať (House)

**Neresuscitovať** (anglicky: *DNR*) je deviata epizóda z prvej série seriálu Dr. House.

## Dej

Podľa mnohých ľudí je John Henry Giles jedným z najlepších hráčov na trúbku. Jedna hudobná skupina by bola rada, keby ju  doprevádzal hraním na trúbku. Pri nahrávaní ale dostane dýchací problém. House by rád liečil i jeho paralyzované nohy, ale Cuddyová mu to zakáže a celý prípad preberá Foreman, keďže pacientov ošetrujúci lekár Hamilton je Foremanov učiteľ. Foreman súhlasí s predchádzajúcou diagnózou – t. j. RS (roztrúsená skleróza). John podpisuje DNR (tzn. že si v prípade komplikácii nepraje byť resuscitovaný). Náhle však skolabuje, ale nemôžu ho resuscitovať. House ho aj napriek tomuto zákazu intubuje a zachráni mu tak život, ale zároveň poruší zákon. Housea zažalujú za ublíženie na zdraví. Domnieva sa, že ide o Vegenerovú granulomatózu. Johnov ošetrujúci lekár Hamilton priletí do Princetonu, aby ho odpojil od prístrojov a on tak mohol pokojne zomrieť. House si však zaistí súdny príkaz. Keďže je neskôr stiahnutá žaloba, je stratená možnosť, ako by House mohol zabrániť odpojeniu. Po vypojení dýchacích prístrojov, ale John stále dýcha, čo ukazuje, že nejde o „Vegenera“. John však chce stále zomrieť, keďže už nemôže hrať. House zistí, že prekonal mŕtvicu a zrazeninu na mozgu mu operatívne odstráni, čím opäť získa cit do ruky. Zázrakom sa mu čiastočne vráti i cit do nôh. Vysadia mu tak všetky lieky a zisťujú, ktorý liek zaberá. Nakoniec zistia, že má na chrbtici malformáciu, ktorá stláča nerv. Chirurgicky ju odstránia a John Henry začne opäť chodiť. Ku koncu epizódy venuje Houseovi svoju trúbku.

## Diagnózy
* **Zlé diagnózy:** Lobárna pleumónia, roztrúsená skleróza, Vegenerova granulomatóza
* **Správna diagnóza:** Arteriovenózna malformácia (AVM)

## Zdroje

## Pozri aj
* Smrť

## Iné projekty
 

## Externé odkazy
* DrHouse.cz – Nechat zemřít 
* HouseMD.serial4u.cz  – 1x09 DNR

Kategória:Epizódy 1. série seriálu Dr. House
Anamnéza (House)

**Anamnéza** (anglicky: *[[Histories]]*) je desiata epizóda z prvej série seriálu Dr. House.

## Dej

Bezdomovkyňa chce ísť do domu, kde kedysi bývala so svojím manželom a synom. Teraz je tam diskotéka. Vyhadzovač ju najprv nechce pustiť, ale nakoniec ju pustí. Usilovne hľadá Jamesa, ale nenájde ho. V dome potom vypukne bitka, ktorú ukončuje polícia. Na zem zvalí aj ju a ona skolabuje. Foreman tvrdí, že chorá nie je, a že jediný dôvod prečo je v nemocnici je ten, aby sa mala kde vyspať. V nemocnici nakreslí portrét Foremana a potom ho v záchvate pohryzie, čo Foremana rozzúri. House ho potom pošle, aby zistil, kto neznámá bezdomovkyňa je. Jeden z bezdomovcov mu povie, kde pobývala, výmenou za jeho bundu. Podľa chirurgického klinca, ktorý mala v paži zistia, že sa dotyčná volá Victoria Macenová. Po vyšetrení ultrazvukom si Wilson myslí, že má rakovinu vaječníkov. House dostane od Cuddyovej dve študentky, aby ich učil diagnostikovaniu. Foreman sa neskôr s Victoriou zblíži a sľúbi jej, že nájde Jamesa. Victoria dostáva vysokú horúčku a musí ísť do vane s ľadom. Keď sa Victoriin stav zlepší, utečie z nemocnice a na stenách zanechá kresby. Záchranka po chvíli priváža Victoriu do nemocnice s veľmi vysokým pulzom. House sa domnieva, že pulz je spôsobený zásahom elektrickým obuškom. Podľa necitlivého svalu v nohe House zistí, že má besnotu. Foreman musí byť očkovaný a potom sa vydáva s Wilsonom hľadať Jamesa. Zistí však, že James, ktorý je jej dieťa, spoločne s jej manželom zahynuli pri autonehode, kde sa zranila i Victoria.

## Zaujímavosti
Wilson povie Houseovi, že nemá jedného súrodenca, ale dvoch. Jedného nevidel deväť rokov.

## Diagnózy
* **Zlé diagnózy:** predávkovanie drogami, rakovina vaječníkov, meningitída
* **Správna diagnóza:** Tuberkulóza a besnota

## Zdroje

## Pozri aj
* Tuberkulóza
* Besnota

## Iné projekty
 

## Externé odkazy
* DrHouse.cz - Anamnéza 
* HouseMD.serial4u.cz  - 1x10 Histories

Kategória:Epizódy 1. série seriálu Dr. House
Vernosť (House)

**Vernosť** (anglicky: *Fidelity*) je siedma epizóda z prvej série seriálu Dr. House.

## Dej

Muž menom Ed sa vracia domov po joggingu s najlepším priateľom a nachádza v posteli chorú manželku Allison. Tá spí 18 hodín denne a je veľmi podráždená. House sa zo začiatku domnieva, že ide o klinickú depresiu. Jeho teória sa ale nepotvrdí. Potom čo nie sú schopní odhaliť diagnózu je poslaná na vyšetrenie magnetickou rezonanciou. Dostáva záchvaty. House si myslí, že možná diagnóza je nádor na mozgu, zatiaľ čo si Wilson myslí, že je to rakovina prsníka. Na vyšetrení však nie je nájdený žiadny tumor. House posiela Foremana do Allisoninho zamestnania, kde však nič nenájde. Zisťuje však, že sa tu pripravuje aj králičie mäso, a že by mohlo ísť o králičiu chrípku. Ďalšie symptómy ukazujú na Africkú trypanosomiázu. Obe liečby sú však veľmi riskantné. Musia teda zistiť, či niektorý z páru nemal pomer s niekym iným. To však obaja zásadne poprú. House ju teda začne liečiť na králičiu chrípku Melarsoprolom, ale Allison krátko potom upadne do kómy. Tým sa ukáže, že ide o Africkú trypanosomiázu a House potrebuje manželov súhlas, aby začal s liečbou. Ten manželkinu neveru veľmi ťažko znáša. Dokonca Cameronovej hovorí, že si praje, aby zomrel. Tá, keďže zažila situáciu, kedy jej umieral manžel na rakovinu, jeho chovanie odsúdi. Keď sa Allisonin stav rapidne zhoršuje, jej manžel začne plakať a prosí ju, aby neumierala. Potom čo sa však jej stav zlepší a ona sa prebudí, jej opustí. House sa Allison pýta, kto bol jej milenec, aby sa mohol liečiť. Cameronová potom za ním ide a zisťuje sa, že je to Edov najlepší priateľ.

## Diagnózy
* **Zlé diagnózy:** klinická depresia, nádor na mozogu, rakovina prsníka (paraneoplastický syndróm), Králičia chrípka (tularémia)
* **Správna diagnóza:** Africká trypanosomiáza

## Zdroje

## Pozri aj
* Africká trypanosomiáza
* Rakovina prsníka
* Nádor
* Depresia

## Iné projekty
 

## Externé odkazy
* DrHouse.cz – Věrnost 
* HouseMD.serial4u.cz  – 1x07 Fidelity

Kategória:Epizódy 1. série seriálu Dr. House
Chuck Lorre

**Chuck Lorre** (rodený **Charles Michael Levine**  18. októbra, 1952) je úspešný americký spisovateľ, scenárista, režisér, producent a skladateľ, ktorý pracoval na mnohých sitkomoch, vrátane *[[Dharma a Greg]]*, *[[Dva a pol chlapa]]* a *[[Teória veľkého tresku (seriál)|Teória veľkého tresku]]*.

Na konci (po záverečných titulkoch) väčšiny epizód týchto troch seriálov namiesto typického loga produkčnej spoločnosti, Lorre uvádza „vývesky“ (*vanity card*), ktoré majú formu úvodníka, alebo eseje a Lorre v nich píše o rôznych situáciách, ktoré sa mu stali či už pri natáčaní daného seriálu alebo v živote, alebo jeho vlastné myšlienky a názory. Tento text sa zobrazí iba na pár sekúnd, takže divák, ktorý si ho chce prečítať si musí seriál nahrať na video a zastaviť. Tieto vývesky sa dajú taktiež nájsť aj na oficiálnej stránke Chucka Lorra. Pretože Lorre musí často bojovať s cenzúrou televízneho štúdia, na svojej webstránke uvádza vývesky v necenzurovanej podobe.

Chuck Lorre napísal aj úvodnú pieseň k televíznemu seriálu *[[Mladé ninja korytnačky (seriál z roku 1987)|Mladé ninja korytnačky]]* (1987), ktorá ho preslávila a pomohla mu stať sa známym producentom. Ako skladateľ získal ocenenie *BMI Television Music Awards* v rokoch 2004, 2005 a 2008 a nomináciu na Cenu Emmy v roku 2004 za titulnú pieseň jeho úspešného seriálu *[[Dva a pol chlapa]]*.

Chuck Lorre je ženatý s herečkou Karen Witter.

## Vybraná filmografia
* The Big Bang Theory, 2007-súčasnosť (tvorca, scenárista, výkonný producent)
* Dva a pol chlapa, 2003-2015 (tvorca, scenárista, výkonný producent)
* Dharma a Greg, 1997-2002 (tvorca, scenárista, výkonný producent)
* Cybill, 1995-1998 (tvorca, scenárista, výkonný producent)
* Grace Under Fire, 1993-1998 (tvorca, scenárista, spoluproducent/dohliadajúci producent)
* Roseanne, 1990-1992, (scenárista, spoluproducent/dohliadajúci producent)

## Iné projekty

## Externé odkazy
* 
* Chuck Lorre Productions - oficiálna stránka, obsahuje text všetkých vývesiek (v angl.)

Kategória:Televízni režiséri USA
Kategória:Televízni producenti USA
Kategória:Scenáristi USA
Detoxikácia (House)

**Detoxikácia** (anglicky: *Detox*) je jedenásta epizóda z prvej série seriálu Dr. House.

## Dej

Na začiatku epizódy si 16-ročný Keith vyjde s priateľkou v aute svojho otca. Počas jazdy začne vykašľávať, čoho sa jeho prieteľka zľakne a nabúra. Lekári zistia, že sa mu rozkladajú červené krvinky. Cuddyová navrhne Houseovi, že nebude musieť mesiac slúžiť v ambulancii, keď sa vzdá na týždeň Vicodínu. House súhlasí. Všetky testy sú negatívne. Naraz Keith prestáva vidieť na jedno oko, pretože má zrazeninu na sietnici. Chase navrhne, že oko by mohli zachrániť tak, že z oka chirurgicky odoberú časť sklivca, čo by malo uvoľniť zrazeninu. Vďaka tomu Keith znovu vidí. Houseovi sa dostavili abstinenčné príznaky a nezvláda bolesť. Aby ju čiastočne utlmil, zlomí si ruku. Keith ovracia priateľku, ktorá za ním príde a následne mu skolabujú obličky. Tím prišiel na dve choroby, ktoré by to mohli spôsobovať a to buď lupus alebo hepatitída typu E. Následne začne i rektálne krvácať. Má halucinácie a volá July. Cameronová chce liečiť lupus, ale Housea zajíma July z Keithových halucinacií. Dozvie sa, že je to Keithova mačka, ktorá pred mesiacom zomrela. Keitha medzitým pripravujú na transplantaciu pečene. House potom pošle Foremana a Chasea, aby ju vykopali a priniesli. Mačku sám pitvá a zistí, že zomrela na akútnu otravu naftalínom. V mačke našiel termita, ktorý mal hniezdo v stenách Keithovej izbe. Musí rýchlo zastaviť transplantáciu, ktorá by Keitha zabila. Naftalín sa totiž uložil do tukových zásob a tým, že v nemocnici Keith zle je, tak sa začali tukové zásoby a v nich uložený naftalín uvoľňovať. Vbehne do operačnej sály a opľuje a okašle doktora i pacienta. Tým sa poruší sterilita a operácia nemôže pokračovať. Keithov rozzúrený otec dá Houseovi pesťou, aby mu potom House všetko vysvetlil. Ku konci epizódy sa House priznáva Wilsonovi, že je závislý, ale nijak ho to netrápi.

## Diagnózy
* **Zlé diagnózy:** hemolytická anémia, lupus, hepatitída typu E
* **Správna diagnóza:** Otrava naftalínom

## Pozri aj
* Naftalín
* Lupus
* Hepatitída
* Anémia

## Iné projekty
 

## Externé odkazy
* DrHouse.cz - Absťák 
* HouseMD.serial4u.cz  - 1x11 Detox

## Zdroje

Kategória:Epizódy 1. série seriálu Dr. House
Kathrin Zettelová

**Kathrin Zettelová** (* 5. august 1986, Scheibbs, Rakúsko) je bývalá rakúska lyžiarka. Špecializovala sa najmä na točivé disciplíny ako obrovský slalom a slalom. Zettelová debutovala vo Svetovom pohári v marci 2004 a svoje prvé preteky vo Svetovom pohári vyhrala 25. novembra 2006.

V januári 2010, Zettelová vyhrala obe technické disciplíny v Maribore, jej prvé víťazstvo v slalome. Na Zimných olympijských hrách 2014 v Soči, získala bronzovú medailu v slalome na Roza Chutor, jej prvé pódium od októbra a len dva dni po smrti je babky.

## Svetový pohár – výsledky
### Sezónne umiestnenia

### Vyhrané preteky
*9 víťazstiev  – (7 GS, 2 SL)
*50 pódium (21 GS, 24 SL, 5 SC) 

## Majstrovstvá sveta – výsledky

## Olympijské výsledky

## Referencie


## Externé odkazy
* 
* 
* oficiálne stránky 

Kategória:Rakúski alpskí lyžiari
Jozef Just (horolezec)

**Jozef Just** (* 31. január 1955, Bratislava† 17. október 1988, Mount Everest) bol popredný slovenský horolezec, cvičiteľ a československý reprezentant.

## Lezenie
Jozef Just bol rodákom z Bratislavy, vyštudoval Fakultu telesnej výchovy a športu Univerzity Komenského so zameraním na horolezectvo, pracoval ako inštruktor a metodik v TJ Iames Bratislava. Horolezectvu sa začal venovať ako 15 ročný v roku 1970. Počas svojho života uskutočnil približne 200 výstupov vo Vysokých Tatrách, vrátane zimného prechodu cez hlavný hrebeň z roku 1974. V Alpách vystúpil napríklad na Aiguille du Fou v roku 1974, v Pamíre Kullai Ismoili Somonij v roku 1980. 

V Himalájach uskutočnil v roku 1978 prvovýstup Diamírskou stenou na severný vrchol Nanga Parbatu ako súčasť československej výpravy na čele s Mariánom Šajnohom. Severný vrchol () dosiahol vo vrcholovom družstve spolu s Jurajom Zaťkom, Mariánom Zaťkom a Andrejom Belicom. V tom čase to bol výstup na jeden z najvyšších nevystúpených vrcholov Zeme. V roku 1981 sa zúčastnil československej expedície na Kančendžengu pod vedením Ivana Gálfyho vo vrcholovom družstve (ako člen záchranného tímu na hľadaní Jozefa Psotku a Ľudovíta Záhoranského). Jeho ďalšia účasť na čs. expedícii prišla roku 1984 na Mount Everest, kde bol najprv členom vrcholového družstva, no po zmene plánu pri hľadaní nezvestného Jozefa Psotku traverzoval, z výšky 8 500 metrov prešiel päťsto metrov sám až na normálnu cestu zostúpil a našiel telo spolulezca.

V októbri 1988 v rámci projektu SAGARMATHA 88 prišiel pod Mount Everest vrátil ako súčasť československej výpravy pod vedením Ivana Fialu. Najprv sa s Dušanom Becíkom aklimatizoval rýchlym výstupom alpsky na hlavný vrchol Lhoce (). Potom sa pokúsili o výstup Boningtonovou cestou alpským štýlom. Po prelezení ťažkej steny Jozef Just pokračoval na hlavný vrchol Mt. Everestu, jeho kolegovia traverzovali na normálnu výstupovú trasu, čím sa mu ako prvému človeku na svete podarilo vystúpiť na najvyššiu horu sveta bez použitia kyslíka alpským štýlom najťažšou juhozápadnou stenou, zvanou Boningtonovou cestou. Celá štvorica - Just, Božík, Becík, Jaško - zahynula na zostupe vo víchrici.

## Výstupy na osemtisícovky
* 1988 – Lhoce () - alpským štýlom
* 1988 – Mount Everest () - alpským štýlom Boningtonovou cestou

## Publikácie
* 

## Referencie

## Literatúra
* 
* 
* 

## Externé odkazy
* Mount Everest 1988
* Slováci na osemtisícovkách
* História slovenského výškového horolezectva 

Kategória:Slovenskí horolezci
Kategória:Absolventi Fakulty telesnej výchovy a športu Univerzity Komenského v Bratislave
Kategória:Úmrtia pri športe
Kategória:Osobnosti z Bratislavy
Cesta I. triedy 50 (Slovensko)

**Cesta I. triedy 50** bola jedna z najdlhších ciest I. triedy na Slovensku. Jej začiatok bol na hraničnom priechode Drietoma s Českom a koniec na hraničnom priechode Vyšné Nemecké na Ukrajinu. Celková dĺžka I/50 bola 403,306 km a prechádzali cez ňu E50, E58, E71, E77, E571 a E572.

K 1. augustu 2015 bola cesta zrušená a rozdelená nasledovne:
* úsek Drietoma – Ladomerská Vieska: zriadená nová cesta I/9,
* úsek Ladomerská Vieska – Šášovské Podhradie: zaradený do existujúcej cesty I/65,
* úsek Zvolen – Košice: zriadená nová cesta I/16,
* úsek Košice – Vyšné Nemecké: zriadená nová cesta I/19.

## Galéria

Súbor:Cesta I. triedy číslo 65, Cesta I. triedy číslo 50-1.JPG|Križovatka ciest I/50 a I/65 v Šášovskom Podhradí
Súbor:Michalovce3.JPG|I/50 v Michalovciach

 	
## Iné projekty

	
## Zdroje
* Miestopisný priebeh cestných komunikácií (Slovenská správa ciest)
* Portál Cestnej databanky (Slovenská správa ciest)
* Rozhodnutie Ministerstva dopravy, výstavby a regionálneho rozvoja SR zo dňa 23.7.2015 o usporiadaní cestnej siete s účinnosťou od 1.8.2015

50
Lindsey Vonnová

**Lindsey Vonnová**, rodená **Kildowová** (* 18. október 1984, St. Paul, Minnesota, USA) je americká lyžiarka. Je držiteľkou veľkého krištáľového glóbusu za sezóny Svetových pohárov v alpskom lyžovaní 20082010 a 2012, ktorý sa udeľuje pretekárke s najvyšším počtom bodov získaných za sezónu. 

V pretekoch Svetového pohára debutovala 18. novembra 2000 v Park City. Prvé víťazstvo dosiahla v zjazde v kanadskom Lake Louise 3. decembra 2004.

## Svetový pohár výsledky
### Sezónne tituly
20 titulov (4 celkovo, 8 zjazd, 5 super-G, 3 kombinácia)

### Sezónne umiestnenia

### Vyhrané preteky
* 79 víťazstiev – (40 DH, 28 SG, 4 GS, 2 SL, 5 SC)
* 133 pódium, 209 top desať 

## Majstrovstvá sveta výsledky

## Olympijské výsledky

## Externé odkazy

* 
* Oficiálna stránka 

Kategória:Alpskí lyžiari na Zimných olympijských hrách 2002
Kategória:Alpskí lyžiari na Zimných olympijských hrách 2006
Kategória:Alpskí lyžiari na Zimných olympijských hrách 2010
Kategória:Alpskí lyžiari na Zimných olympijských hrách 2018
Kategória:Alpskí lyžiari na Zimných olympijských hrách 2026
Kategória:Alpskí lyžiari USA
Kategória:Olympijskí víťazi USA
Kategória:Olympijskí víťazi v alpskom lyžovaní
Kategória:Bronzoví olympijskí medailisti USA
Kategória:Osobnosti zo Saint Paul (Minnesota)
Civic Arena

**Civic Arena** (predtým **Civic Auditorium** a **Mellon Arena**, prezývaná aj ako **The Igloo**) bola športová aréna v meste Pittsburgh v americkom štáte Pensylvánia. Otvorená bola v roku 1961. Domáce zápsy tu odohrával tím NHL Pittsburgh Penguins. Keďže aréna bola najstaršou používanou v NHL, tak podmienkou pre udržanie tímu NHL v Pittsburghu bola výstavba novej arény. Špekulovalo sa najmä o možnosti hrania v Kansas City či Las Vegas. Nová aréna však nakoniec stojí hneď vedľa už búrajúcej sa Mellon Areny.

## Galéria

Súbor:Mellon Arena.JPG|Interiér Mellon Areny (panoramatický pohľad), 2007
Súbor:MellonArenaPenguins08.JPG|Interiér Mellon Areny počas zápasu Pittsburghu Penguins, 2008
Súbor:NewPittsburghArenaConstructionOctober2008.jpg|Výstavba novej arény (Consol Energy Center), 2008
Súbor:Civic Arena demolition 01.jpg|Demolácia arény, 2012


## Iné projekty

Kategória:Pittsburgh Penguins
Kategória:Hokejové štadióny v USA
Kategória:Architektúra z 1961
Kategória:Šport v Pittsburghu
Martin Gablík

**Martin Gablík** (* 1953) je popredný slovenský výškový horolezec.

## Lezenie
S výškovým horolezectvom začal Zvolenčan až v zrelom veku. V roku 1996 na Mount Evereste dosiahol 8050 m. Bol tiež členom expedície na Kančedžongu 1997 (dosiahol 8300 m) a Broad Peak 1998 (pomáhal zostúpiť Petrovi Šperkovi). V tom čase zdolal juhoamerickú Aconcaguu. V roku 2002 v rámci medzinárodnej výpravy vystúpil na Makalu. V r. 2004 na Annapurne dosiahol výšku 7200 m. V r. 2007 vystúpil s A. Suchým na Nanga Parbat ako najstarší, 53-ročný Slovák na osemtisícovku.

## Ocenenie
O Broad Peak sa pokúsil aj v roku 2005. Spolu s Rudolfom Bošiakom sa vzdali vlastného výstupu a za cenu veľkého rizika pomáhali zachrániť zraneného poľského horolezca. Slovenský olympijský výbor im udelil cenu Radovana Kaufmana (dnes cena Jána Popluhára). Získali aj cenu Európskeho hnutia Fair Play.

## Referencie

* M. Vranka, *Horolezectvo na prelome tisícročí*, Šport 2003.

## Externé odkazy
* Cena Fair Play 
* História výškového horolezectva

Kategória:Narodenia v 1953
Kategória:Slovenskí horolezci
Loptová hra

náhľad|Loptová hra
**Loptová hra** je športová hra, ktorá sa hrá s loptou z rôznych materiálov, najčastejšie je to však koža (príp. ich plastové  náhrady) naplnené vzduchom. Patrí sem napríklad basketbal, futbal, hádzaná, volejbal, ragby, americký futbal, florbal, vodné pólo a iné.

Rôzne loptové hry sa vyvinuli v rôznych častiach sveta. V stredoamerických a severoamerických kultúrach sa u domorodého obyvateľstva vyvinuli predchodcovia väčšiny dnešných loptových hier.

Kategória:Šport podľa typu
Monika z Tagasty

**Svätá Monika** (**Monika z Tagasty**, * 332, Tagasta, Numídia - † 387, Ostia Antica, Taliansko) je kresťanská svätá a matka svätého Augustína. Sviatok má v rímskokatolíckej cirkvi 27. augusta, v pravoslávnej cirkvi 4. mája.

## Život
[thumb|Svätá Monika a svätý Augustín, [Ary Scheffer, National Gallery, 1854]]

Monika bola matka sv. Augustína a ďalších dvoch detí. Rodičia ju vydali za pohanského úradníka Patrícia. Svojho syna Augustína zachránila svojimi modlitbami (modlila sa zaňho 17 rokov) a slzami od manichejského bludu a od nemravnosti, takže sa obrátil a stal sa slávnym biskupom v Hippo a cirkevným učiteľom. ,,Syn, pre ktorého matka vyplakala toľko sĺz sa nemôže stratiť, " povedal raz sv. Ambróz - milánsky biskup Monike, keď bola opäť zúfala nad výstredným a bezúčelným životom svojho syna Augustína. So slzami ho prosila, aby sa obrátil a prijal krst. Ona mala rozhodujúci podiel na tom, že Augustín našiel cestu. Je znázorňovaná ako matróna alebo s vdovským závojom a má pri sebe kríž alebo knihu. Je patrónkou kresťanských žien a matiek a je vzývaná na záchranu duší detí. Pozostatky sv. Moniky sa nachádzajú v rímskom Kostole sv. Augustína, ktorý sa nachádza neďaleko Panteónu.

## Úcta
Zomrela a bola pochovaná v Ostii. Na kvetnú nedeľu v roku 1430 dal jej pozostatky pápež Martin V. previesť do Ríma, do chrámu svätého Tryfonia. Neskôr boli prenesené a uložené v kostole sv. Augustína.

Monikina pamiatka bola do rímskeho kalendára vložená okolo roku 1550 a určená na 4. máj, deň, keď si ju pripomínal sv. Augustín. Od 5. mája sa potom oslavovalo *obrátenia svätého Augustína*. Presný deň jej smrti je neznámy. Pri revízii kalendára v 1969 v rímskokatolíckej cirkvi bol jej sviatok v presunutý ako pamiatka na 27. august, deň pred spomienkou na sv. Augustína.

Mesto v Kalifornii Santa Monica bolo pomenované po nej, pretože misionári na miesto dorazili po prvýkrát práve v deň jej sviatku.

### Zobrazenie
Býva zobrazovaná s vdovským závojom, knihou, krížom, s ružencom v ruke, alebo aj v augustiniánskom hábite - na počesť sv. Augustína. Často je zobrazená, ako sa zhovára sa so svojím synom Augustínom.
 
Aj keď nebola umučená, občas býva zobrazená s palmou - znakom mučeníkov. Má sa tým naznačiť jej utrpenie, ktoré prežívala nad svojím synom.

## Literatúra
* Fassbinderová, Mária: *Monika, svätá matka*, Dominikánska edícia VERITAS, 1946.
* Ondruš, R.: *Blízki Bohu i ľuďom*, Tatran, 1991.
* Senčík, Štefan: *Svätý Augustín: Moja matka Monika*, Dobrá kniha, 1996, ISBN 80-7141-101-9.
* Dian, Daniel; Judák, Viliam: *Každý deň so svätými : II. diel.*, "27. august, Sv. MONIKA."  Trnava : Spolok svätého Vojtecha, 2007. s. 67. ISBN 978-80-7162-679-4

## Pozri aj
* Svätý Augustín - Augustín z Hippa

## Externé odkazy
* www.katolik.wz.sk
* Svätá Monika – svätá mama, aug.sk
* www.oecumene.radiovaticana.org
* Svatá Monika – vzor všech matek, augustiniani.cz 

Monika
Monika
Monika
Kategória:Katolícki svätci majúci sviatok 27. augusta
Dušan Becík

Ing. arch. **Dušan Becík** (* 6. apríl 1954, Branovo† 17. október 1988, Mount Everest) bol popredný slovenský horolezec, cvičiteľ a československý reprezentant.

## Rodina
Jeho brat, Stanislav Becík, bol od 18. augusta 2008 do 9. júla 2010 minister pôdohospodárstva SR.

## Lezenie
Dušan Becík bol rodákom z obce Branovo v okrese Nové Zámky, kde prežil aj svoje detstvo. Ukončil štúdium ako inžinier-architekt na Slovenskej technickej univerzite, kde aj neskôr pôsobil ako odborný asistent. Tak ako väčšina slovenských horolezcov, aj on svoje prvé horolezecké kroky urobil vo Vysokých Tatrách.  Postupom času získal   skúsenosti a na konto mu pribudlo vyše 120 hodnotných tatranských výstupov (napríklad zimný prechod hlavného hrebeňa roku 1980).

V Alpách zdolal napríklad Triglav, Mt. Blanc, severnú stenu Les Droites, v roku 1978 s Jánom Porvazníkom severnú stenu Grandes Jorasses. V Andách si pripísal prvovýstup v západnej stene vrchu Rondoya (s Jánom Porvazníkom) a výstup na horu Mitturaya (oba v roku 1982). Avšak zlom v jeho horolezeckej kariére prichádza v roku 1985, keď dostáva pozvánku od vtedy slávneho československého horolezca Jarýka Stejskala na zimný výstup na Čho Oju (8201 m.n.m.) alpským štýlom. Obaja horolezci boli súčasťou medzinárodnej expedície pod vedením Rogera Marshalla (Kanada). V rámci aklimatizácie Dušan Becík trekoval pod Mount Everestom vo výške asi 5000 m.n.m. Neskôr sa spolu so Stejskalom presunul pod južné zrázy Lhoce. Prespali pod vrcholom Island Peaku (6189 m.n.m.), ale obaja si však boli vedomí toho, že táto aklimatizácia by nemusela stačiť. Napokon sa im jedinečný prvý zimný výstup alpským štýlom na Čho Oju tzv. Messnerovou juhozápadnou cestou podarilo aj uskutočniť.

V roku 1987 sa uskutočnila československá expedícia na Mount Everest pod vedením Ivana Gálfyho. Jej cieľom bolo vyliezť novú cestu v JZ stene a preliezť Boningtonovu cestu ľahkým alpským štýlom. Štvorica Becík, Božík, Rakoncaj a Jarýk Stejskal vyliezla v Boningtonovi do výšky 7800 m, kde postavili dva stany. Večer sa rozpútala víchrica a museli na druhý deň zostúpiť. V októbri 1988 v rámci medzinárodného projektu SAGARMATHA 88 sa pod Mount Everest vrátil ako súčasť československej výpravy pod vedením Ivana Fialu. Najprv sa s Jozefom Justom aklimatizoval rýchlym výstupom na hlavný vrchol Lhoce. Potom sa pokúsili o výstup Boningtonovou cestou alpským štýlom. Po prelezení ťažkej steny (tzv. Rock bandu) Jozef Just pokračoval na hlavný vrchol Mt. Everestu, ostatní z Južného vrcholu traverzovali na normálnu cestu. Celá štvorica – Just, Božík, Becík, Jaško – zahynula na zostupe vo víchrici.

## Výstupy na osemtisícovky
* 1985 – Čho Oju () - zimný prvovýstup alpským štýlom 
* 1988 – Lhoce () - alpským štýlom

## Referencie

## Literatúra
* I. Dieška a kol.: *Horolezectvo - Encyklopédia*, Šport 1989.
* J. Stejskal, M. Vranka: *Zabudni na Everest*, Šport 1989.
* 

## Externé odkazy
* Mount Everest 1988
* Slováci na osemtisícovkách
* História slovenského výškového horolezectva 

Kategória:Slovenskí horolezci
Kategória:Úmrtia pri športe
Kategória:Osobnosti z Branova
Majstrovstvá Európy vo futbale 2000

**Majstrovstvá Európy vo futbale 2000** boli 11. Majstrovstvá Európy vo futbale. Konali sa v Belgicku a Holandsku. Prebiehali od 10. júna do 2. júla 2000. Usporiadatelia mali automaticky zabezpečené miesto, zvyšné tímy hrali v kvalifikácii. Na finálovom turnaji sa zúčastnilo celkovo 16 tímov.
Turnaj vyhrala reprezentácia Francúzska, keď vyhrala vo finále 2-1 nad reprezentáciou Talianska. Najlepším strelcom sa stali Holanďan Patrick Kluivert a Juhoslovan Savo Milošević s 5 gólmi.

## Štadióny




## Kvalifikácia

thumb|right|Účastníci turnaja.
Do kvalifikácie Majstrovstiev Európy roku 1980 vstúpilo celkom 49 tímov, ktoré bojovali celkovo o 16 postupových miest na záverečný finálový turnaj. Holandsko a Belgicko ako hostitelia majstrovstiev sa kvalifikovali automaticky, a tak sa bojovalo o štrnásť miest. Kvalifikácia sa uskutočnila v rokoch 1998 a 1999.

Kvalifikované tímy: 

* 
* 
* 
* 
* 
* 
* 
* 

* 
* 
* 
* 
* 
* 
* 
* 

## Výsledky
192px|right
### Skupina A

----

----

----

----

----

### Skupina B

----

----

----

----

----

### Skupina C

----

b2
----

----

----

----

### Skupina D

----

----

----

----

----

## Pavúk turnaja

## Štvrťfinále

----

----

----

 
## Semifinále

----

## Finále

## Strelci

;5 gólov
*  Patrick Kluivert
*  Savo Milošević
;4 góly
*  Nuno Gomes
;3 góly
*  Thierry Henry
*  Sérgio Conceição
*  Zlatko Zahovič
;2 góly
*  Vladimír Šmicer
*  Alan Shearer
*  Youri Djorkaeff 
*  David Trezeguet
*  Sylvain Wiltord
*  Zinedine Zidane
*  Filippo Inzaghi 
*  Francesco Totti
*  Frank de Boer  
*  Marc Overmars
*  Boudewijn Zenden

*  Gaizka Mendieta 
*  Alfonso Pérez
*  Hakan Şükür
;1 gól
*  Bart Goor
*  Émile Mpenza
*  Karel Poborský
*  Steve McManaman
*  Michael Owen
*  Paul Scholes
*  Laurent Blanc
*  Christophe Dugarry
*  Mehmet Scholl
*  Antonio Conte
*  Alessandro Del Piero
*  Marco Delvecchio
*  Luigi Di Biagio
*  Stefano Fiore
*  Ronald de Boer
*  Steffen Iversen

*  Costinha
*  Luís Figo
*  João Pinto
*  Cristian Chivu
*  Ionel Ganea
*  Viorel Moldovan
*  Dorinel Munteanu
*  Miran Pavlin
*  Joseba Etxeberria
*  Pedro Munitis
*  Raúl
*  Henrik Larsson
*  Johan Mjällby
*  Okan Buruk
*  Ljubinko Drulović
*  Dejan Govedarica
*  Slobodan Komljenović

;Vlastné góly
*  Dejan Govedarica


2000
Futbal
Futbal
Kategória:2000 v Belgicku
Kategória:2000 v Holandsku
Fred Astaire

**Fred Astaire** (rodený **Frederick Austerlitz**; * 10. máj 1899, Omaha, Nebraska, USA – † 22. jún 1987, Los Angeles, Kalifornia, USA) bol americký tanečník a filmová hviezda.

Pochádzal z rodiny rakúskych prisťahovalcov. Už od svojho detstva rád tancoval, najprv vytvoril tanečnú dvojicu so svojou sestrou Adelou.

V tridsiatych rokoch natočil sériu muzikálov ako napríklad *Top Hat* (1935), v ktorých sa preslávil stepovaním so svojou partnerkou Ginger Rogersovou. Toto partnerstvo sa skončilo v roku 1939. Astaire však naďalej zostal populárnou svetovou hviezdou vo filmoch ako *Veľkonočná paráda (Easter Parade)* (1948) a *Silk Stockings* (1957).

V roku 1950 získal Oscara za celoživotné dielo.

Zomrel vo veku 88 rokov na zápal pľúc.

## Filmografia (výber)
* 1933 *Dancing Lady*  
* 1933 *Flying Down to Rio*  
* 1936 *Swing Time* 
* 1940 *Melodie Brodwaye*
* 1942 *Holiday Inn*
* 1948 *Veľkonočná paráda*  
* 1951 *Royal Wedding*  
* 1952 *The Belle of New York* 
* 1957 *Usmievavá tvár*
* 1959 *On the Beach*
* 1962 *The Notorious Landlady*
* 1968 *Divotvorný hrniec*
* 1974 *Sklenené peklo* 

## Iné projekty

 
## Externé odkazy
* 
* 

Kategória:Filmoví herci USA
Kategória:Tanečníci USA
Kategória:Držitelia Oscara za celoživotné dielo
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Členovia Republikánskej strany (USA)
Kategória:Osobnosti z Omahy
Kategória:Úmrtia na pneumóniu
Kategória:Osobnosti USA rakúskeho pôvodu
Anata

**Anata** je švédska metalová skupina z mesta Varberg, založená v roku 1993. Anata znamená v japonskom jazyku zámeno používané pre druhú osobu v jednotnom čísle. Anata je aj palestínske mesto, 4 kilometre severovýchodne od Jeruzalema. Ale skupina si dala meno podľa staroegyptskej bohyni vojny a ochrany pred útokmi dravých zvierat. Skupina nahrala štyri štúdiové albumy, dve demo nahrávky a odohrala množstvo koncertov a festivalov hlavne na európskom kontinente. Koncertovali spolu so skupinami ako Dismember, Decapitated, Rotting Christ a Psycroptic. 
## Hudobné vplyvy
Skupina začala hrať na začiatku kariéry typický škandinávsky death metal typu In Flames a Dark Tranquillity, ktorý postupne obohacovali prvkami z fúzneho džezu, progresívneho a technického death metalu, podobného skupinám Atheist alebo Cynic. Skladby skupiny často obsahujú disharmonické akordy, kontrapunkt a disharmónie. 

## Súčasná zostava
* Fredrik Schälin − vokály, elektrická gitara (1993 – súčasnosť)
* Henrik Drake − basgitara (1996 – súčasnosť)
* Conny Pettersson −  bicie (2001 – súčasnosť)

## Bývalí členovia
* Mattias Svensson − gitara (1993 – 1996)
* Martin Sjöstrand − basgitara (1993 – 1996)
* Robert Petersson − bicie (1993 – 2001)
* Andreas Allenmark − gitara (1997 – 2008)

## Diskografia
* *Bury Forever the Garden of Lie* (demo, 1995)
* *Vast Lands of My Infernal Dominion* (demo, 1997)
* *[[The Infernal Depths of Hatred]]* (CD, Seasons of Mist, 1998)
* *WAR Vol. II - Anata vs. Bethzaida* (1999, split album so skupinou Bethzaida)
* *[[Dreams of Death and Dismay]]* (CD, Earache, 2001)
* *[[Under a Stone With No Inscription]]* (CD, 2004)
* *[[The Conductor's Departure]]* (CD, 2006)

## Externé odkazy
* Anata oficiálna webstránka 
* Anata  na Earache Records
* Anata  na Relapse Records
* Anata na MySpace
* Anata na Encyclopaedia Metallum
* Anata na Last.fm
* Anata na MusicBrainz
* Anata na The Gauntlet 

Kategória:Deathmetalové hudobné skupiny
Kategória:Švédske heavymetalové hudobné skupiny
Arena Zagreb

**Arena Zagreb** je multifunkčný štadión v chorvátskom hlavnom meste Záhreb. Kapacita štadióna je 16 500 miest.

Arena Zagreb bola hlavným štadiónom Majstrovstiev sveta v hádzanej mužov 2009, odohrali sa tu Majstrovstvá Európy UEFA vo futsale 2012 (spolu so štadiónom Spaladium Arena v Splite), bola jedným zo štadiónov, kde sa konali Majstrovstvá Európy v hádzanej žien 2014 a hralo sa tu finále tenisového stretnutia Davisovho pohára 2016.

## Referencie

## Iné projekty

Kategória:Športové haly v Chorvátsku
Kategória:Architektúra z 2008
Kategória:Šport v Záhrebe
Menachem Begin

**Menachem Begin** (* 16. august 1913, Brest, Ruský štát – † 9. marec 1992, Tel Aviv, Izrael) bol šiesty izraelský predseda vlády. Pochádzal z bývalej ruskej časti Poľska a pred vznikom Izraela bol vodcom izraelskej teroristickej skupiny Irgun. Premiérom sa stal v roku 1977. Nasledujúci rok uzavrel zmluvu s Anwarom Sadatom z Egypta o spolupráci na mieri medzi moslimami a Židmi. Spolu so Sadatom získali v roku 1978 Nobelovu cenu za mier. Je pochovaný na Olivovom vrchu.

## Iné projekty
 

Kategória:Predsedovia vlády Izraela
Kategória:Politici židovského pôvodu
Kategória:Členovia Cherutu
Kategória:Členovia Likudu
Kategória:Židia v Britskom mandáte v Palestíne
Kategória:Pochovaní na Olivovej hore
Kategória:Nositelia Nobelovej ceny za mier
Kategória:Izraelskí nositelia Nobelovej ceny
Kategória:Osobnosti na izraelských poštových známkach
Kategória:Absolventi Varšavskej univerzity
Letecká fakulta Technickej univerzity v Košiciach

**Letecká fakulta Technickej univerzity v Košiciach** (skr. **LF TUKE**) vznikla 1. februára 2005, ako deviata fakulta Technickej univerzity v Košiciach. 

## História
Transformačný proces slovenských vojenských vysokých škôl, ktorý je za vznikom fakulty, vyvrcholil v roku 2004 prijatím Zákona č. 455/2004 Z.z. o zlúčení *Vojenskej leteckej akadémie v Košiciach* s Technickou univerzitou v Košiciach. Od roku 2017 fakulta zabezpečuje praktickú prípravu profesionálnych pilotov a leteckého technického personálu. Úzko spolupracuje s partnerskou organizáciou Slovak Training Academy na Letisku Košice.

Univerzitné vzdelávanie a vedecký výskum a vývoj vykonáva v základných oblastiach letectva – riadenie a zabezpečenie leteckej dopravy, letecké a kozmické inžinierstvo a bezpečnosť a prevádzka leteckej techniky. Vyštudovaný odborníci sa následne môžu uplatniť na pracovných pozíciach profesionálnych pilotov,  riadiacich letovej prevádzky, leteckých technikov na údržbu lietadlových drakov, motorov a avionických systémov a leteckých manažérov pre civilné ale i vojenské letectvo.

Letecká fakulta je taktiež držiteľkou osvedčenia Dopravného úradu SR o odbornej spôsobilosti na prípravu pilotov, pracovníkov riadenia letovej prevádzky a leteckého technického personálu podľa požiadaviek leteckej legislatívy Európskej únie.

## Vedenie fakulty

## Katedry fakulty
Fakulta pozostáva z týchto piatich katedrí:
* Katedra avioniky 
* Katedra manažmentu leteckej prevádzky
* Katedra letovej prípravy
* Katedra leteckej technickej prípravy
* Katedra leteckého inžinierstva

## Referencie

## Externé odkazy
*Oficiálna webová stránka Leteckej fakulty


Kategória:Technická univerzita v Košiciach
Kategória:Technické fakulty na Slovensku
Kategória:Letecké školy
Henry Mitchell

**Henry Mitchell** je fiktívna postava amerického televízneho seriálu (Čarodejnice).

## Zaujímavosti
Je z detského domova.

Kategória:Postavy seriálu Čarodejnice
Coop (Čarodejnice)

**Coop** je fiktívna postava amerického televízneho seriálu Čarodejnice.

## Zaujímavosti
* Schopnosti: Premiestňovanie, Cestovanie v čase
Je cupido. Živí sa hľadaním lásky.

Kategória:Postavy seriálu Čarodejnice
Enrico Caruso

**Enrico Caruso** (* 25. február 1873, Neapol, Talianske kráľovstvo – † 2. august 1921, tamže) bol taliansky operný spevák. 

Caruso bol prvým veľkým tenorom, ktorý nahral platne a ktorý zapĺňal koncertné sály po celej Európe a USA. Zomrel na zápal pobrušnice.

## Iné projekty

## Externé odkazy
* 
* Biography - answers.com anglicky
* The Voice of Caruso anglicky

Kategória:Tenoristi
Kategória:Talianski operní speváci
Kategória:Hollywoodsky chodník slávy
Kategória:Osobnosti na argentínskych poštových známkach
Kategória:Osobnosti z Neapola
Olaf Kölzig

**Olaf Kölzig** (* 6. apríl 1970, Johannesburg) je bývalý nemecký hokejový brankár. V roku 1989 odišiel do NHL a jeho 1. voľba boli Washington Capitals. Tam odohral 16 sezón a v sezóne 2008/2009 prestúpil do Tampa Bay Lightning. Je nositeľom Vezina Trophy - cena pre najlepšieho brankára uplynulej sezóny v NHL. V lete 2008 podpísal zmluvu ako voľný hráč s tímom Tampa Bay Lightning. Počas prestupovom období na jar 2009 ho klub výmenil do Toronta Maple Leafs.

## Hráčska kariéra v NHL
* 1989 - 2008: Washington Capitals
* 2008 - 2009: Toronto Maple Leafs

## Úspechy
* jedenkrát získal Vezina Trophy pre najlepšieho brankára NHL (2000)
* jedenkrát získal King Clancy Memorial Trophy najlepšie hráčske a ľudské kvality NHL (2006)

## Štatistiky
### Základná časť

### Play off

Kategória:Nemeckí hokejisti
Kategória:Osobnosti z Johannesburgu
Kategória:Brankári Washington Capitals
Kategória:Brankári Tampa Bay Lightning
Kategória:Hokejisti na Zimných olympijských hrách 1998
Kategória:Nemeckí hokejoví brankári
Igor Koller

**Igor Koller** (* 2. september 1952) je slovenský horololezec, boulderista, tréner a funkcionár.

Podnikol stovky výstupov v terénoch nižších hôr (hrana Kalamárky v Teplických skalách 1977, Notre Dame 1980), v Tatrách vyše sto výstupov. V Alpách bola najvýznamnejšia jeho "Cesta cez Rybu" v Južnej stene Marmolady plus ďalších šestnásť nových ciest, štyri prvovýstupy na Piz Badile (najznámejšia je "Linea Bianca"), ďašie na Petit Dru, Blaitiére, Les Droites atď. Na Pamíre uskutočnil prvovýstup na štít Žukova s prechodom na Leninov štít (7134 m), vo Fanských horách na Pik Bodchona (5138 m). Dosiahol dobré umiestnenia na skalolezeckých pretekoch v 70. a 80. rokoch. Ako päťdesiatnik sa vybral do Himalájí, v roku 2002 zdolal Castle Peak s Dodom Kopoldom, potom opakovane Shipton Spire. V lezení pookračuje aj po 60-ke. V Yosemitoch v roku 2016 spolu s vrstovníkom Vladimírom Porvazníkom vyliezli za šesť dní klasickú cestu The Nose na El Capitan.

Nevyhýbal sa funkciám − trénerským, v horolezeckom zväze, do marca 2019 bol predsedom Slovenského horolezeckého spolku JAMES (novým predsedom Slovenského horolezeckého spolku JAMES je Anton Pacek). Je majster športu, držiteľ zlatého odznaku JAMESu. Pri hlasovaní čitateľov časopisu Jamesák obsadil Koller 6. miesto v ankete o Horolezca storočia.

## Referencie
* I. Dieška a kol.: *Horolezectvo - Encyklopédia*, Šport 1989.
* I. Dieška: *Horolezectvo zblízka*, Šport 1984.

## Iné projekty

## Externé odkazy
* Výsledky hlasovania čitateľov Jamesáka o horolezca 20. storočia
* Skalné lezenie na Slovensku
* I. Koller na stránkach Treksportu 
* Vysoké ocenenie Cesty cez Rybu od Heinza Mariachera v časopise Der Bergsteiger 12/87

Kategória:Slovenskí horolezci
Tetrahedron (časopis)

**Tetrahedron** je medzinárodný časopis publikujúci pôvodné vedecké články v oblasti organickej chémie. Impakt faktor tohto časopisu je 2,641 (2014).

## Referencie


## Externé odkazy
* Domovská stránka Tetrahedronu

Kategória:Chemické časopisy
Sergej Pavlovič Ďagilev

**Sergej Pavlovič Ďagilev** (* 31. marec 1872, Selišči, Rusko – † 19. august 1929, Benátky, Taliansko) bol ruský umelecký kritik, mecenáš, baletný inovátor a impresário.

V roku 1909 založil svoju prvú baletnú spoločnosť, v ktorej zažiarili dvaja najväčší tanečníci všetkých čias, Anna Pavlovová a Vaclav Nižinskij. Táto nová spoločnosť sa rozišla so starými konvenciami. Využívali nové krokové variácie, scény navrhovali abstraktní umelci a hudbu komponovali experimentálni a noví skladatelia ako Stravinskij. Ďagilev úplne zmenil spôsoby inscenovania baletu.

## Iné projekty

## Externé odkazy
* Diaghilev and the Ballet Russes Victoria and Albert Museum
* "The Protean Master of the Ballets Russes" Alastair MacCaulay, *[[The New York Times]]* 25. august 2010

Kategória:Balet v Rusku
Kategória:Kritici
Kategória:Ruskí emigranti a exulanti
Kategória:Mecenáši
Kategória:Ruské LGBT osobnosti
Kategória:Úmrtia na diabetes mellitus
Joe DiMaggio

**Joe DiMaggio** (* 25. november 1914, Martinez, Kalifornia, Spojené štáty† 8. marec 1999, Hollywood, Florida) bol americký bejzbalový hráč. 

Mnohí ho poznajú pre jeho krátke manželstvo s Marilyn Monroe. DiMaggio bol však taký veľký hráč, že poprel teóriu pravdepodobnosti a históriu. Roku 1941 sa mu podarilo loptičku odpáliť najmenej raz v 56 po sebe nasledujúcich zápasoch. Je to doteraz najväčší rekord, ku ktorému sa nikto nepriblížil. Celú svoju kariéru v najvyššej lige hral za New York Yankees.

## Referencie

## Iné projekty

 

Kategória:Bejzbalisti USA
Kategória:Osobnosti z Kalifornie
Váci utca

thumb|Váci utca

**Váci utca** (*Vacovská ulica*) je jedna z hlavných ulíc v pešej zóne Budapešti a pravdepodobne najznámejšia ulica v meste. Obsahuje veľké množstvo reštaurácií a obchodov, ktoré sú zamerané predovšetkým na turistov. Nachádza sa v V. budapeštianskom obvode.

## Iné projekty

Kategória:Ulice v Budapešti
Keckove teleskopy

náhľad|Keckove teleskopy
[náhľad|[Súmrak a jeden z Keckovych teleskopov]]

**Keckove teleskopy** sú dvojica optických a infračervených zrkadlových ďalekohľadov vybudovaných na vyhasnutej sopke Mauna Kea. Teleskopy s názvom **Keck 1** a **Keck 2** sú rovnaké a stoja vo vzdialenosti 90&nbsp;metrov od seba. Patria medzi najväčšie ďalekohľady na svete.

Vysoká nadmorská výška, v ktorej observatóriá stoja (4&nbsp;200&nbsp;metrov) umožňuje teleskopom okrem viditeľného svetla snímať aj infračervené žiarenie, ktoré hrubšia vrstva zemskej atmosféry pohlcuje. Zrkadlo každého teleskopu sa skladá z 36 segmentov, ktoré spolu vytvárajú optickú plochu v tvare paraboly. Segmenty majú tvar šesťuholníkov a priemer 1,8 metra. Počítače nastavujú zrkadlá tak, že pracujú ako zrkadlo z jediného kusu skla (tzv. aktívna optika) s priemerom 10 metrov. Ich celková zberná plocha 200&nbsp;metrov2 je 17-krát väčšia ako u Hubbleovho vesmírneho ďalekohľadu. Rozlíšenie infračervenej kamery s indium-antimonitovým snímačom je také veľké, že dokáže rozoznať zdroj porovnateľný s plameňom sviečky na povrchu Mesiaca.

Prvé observatórium začalo pozorovať v roku 1992, druhé o štyri roky neskôr. V rámci kontroly systémov justovania jednotlivých segmentov sa však prvé pozorovania Keckom 1 uskutočnili už v decembri 1990. Prvým objektom pozorovaným ďalekohľadom bola snímka vzdialenej galaxie 4C41.17 v súhvezdí Povozníka. Riadenie zrkadiel počítačom dokáže nielen odstrániť deformáciu spôsobenú ich vlastnou hmotnosťou, ale odstraňuje aj chvenie atmosféry. Hmotnosť každého ďalekohľadu je asi 300&nbsp;ton.

Ďalekohľady riadi Kalifornská univerzita a NASA. Predmetom ich pozorovaní sú hlavne kopy galaxií, gravitačné šošovky, stredová oblasť našej Galaxie, hľadanie extrasolárnych planét, spektrálne analýzy, identifikácia gama zábleskov a detekcia kozmického deutéria. Niektoré objekty sledujú spoločne s Hubbleovým ďalekohľadom.

## Pozri aj
* Cerro Tololo Inter-American Observatory
* Very Large Telescope

## Iné projekty

.

Kategória:Astronomické observatóriá v USA
Kategória:Infračervené teleskopy
Kategória:Stavby v Havaji
Borovica čierna

**Borovica čierna** (*Pinus nigra*) je druh stromu z rodu borovica (*Pinus*). 

Je charakteristická hrubšími ihlicami s dĺžkou minimálne 10 cm a nerozpadavými šiškami s hrubými semennými šupinami. Ihlice vyrastajú na skrátených konárikoch - brachyblastoch - vo zväzočkoch po dvoch.

Je dôležitým lesotvorným druhom na suchých plochách vápencových pohorí strednej a južnej Európy. Veľmi rozšírená a častá je v južnej Európe, na Balkáne a v Stredomorí. Nie je zriedkavá vo veľkých parkoch a záhradách, pestuje sa i lesnícky. Má veľmi živičnaté drevo, zväčša žlto sfarbené. 

## Iné projekty

## Referencie

Kategória:Borovicovité
Kategória:Ihličnaté stromy
Kategória:Flóra na Slovensku
Kategória:Najmenej ohrozené druhy
Muhammad Džinnáh

**Muhammad Džinnáh** (* 25. december 1876, Karáči, Britská India – † 11. september 1948, tamže) bol prvý guvernér Pakistanu. Ako člen Indického národného kongresu od roku 1906, bojoval za samostatný moslimský štát na indickom subkontinente. Keď vznikol Pakistan ako oblasť obývaná moslimami v roku 1947, stal sa jeho prvým generálnym guvernérom.

## Iné projekty
 

## Externé odkazy
* Biografia
* Jinnah z bengálskeho pohľadu 

Kategória:Dejiny Pakistanu
Kategória:Pakistanskí politici
Kategória:Úmrtia na tuberkulózu
Éamon de Valera

**Éamon de Valera** (rodený ako *George de Valero*) (* 14. október 1882, Manhattan, New York – † 29. august 1975, Dublin) bol írsky štátnik, premiér a prezident. Do 20. rokov 20. storočia bolo Írsko stále súčasťou Britských ostrovov. De Valera bojoval za nezávislosť, za čo ho v Británií uväznili. Keď Írsko získalo samostatnosť stal sa predsedom vlády a potom v roku 1959 prezidentom.

## Iné projekty
 

Kategória:Prezidenti Írska
Kategória:Osobnosti z Manhattanu
Prasličkorasty

**Prasličkorasty** (lat. *Equisetophyta*, *Sphenopsida*, *Sphenophytina*) alebo **prasličky** (iný názov: **equisetidová (vývojová) vetva**; lat. *Equisetidae*, *Equisetopsida* [v širšom zmysle], *Equisetatae*, *Articulatae*, *Articulata*) sú veľký taxón výtrusných cievnatých rastlín, často považovaný za oddelenie, podtriedu či triedu. Sú to prevažne suchozemské rastliny, ktoré svoj najväčší rozvoj dosiahli v karbóne. 

**Prasličky** v užšom zmysle (*Equisetopsida* v užšom zmysle) je taxón v rámci prasličkorastov tvorený recentnými prasličkorastmi a tou časťou vyhynutých prasličkorastov, ktorá je s nimi najviac príbuzná. Prasličky v užšom zmysle konkrétne pozostávajú z jediného radu prasličkotvaré (*Equisetales*) v širšom zmysle, namiesto ktorého však niektorí autori majú dva rady: prasličkotvaré (*Equisetales*) v užšom zmysle a kalamity (*Calamitales*). Latinský názov *Equisetopsida* má okrem vyššie uvedených dvoch významov ešte tretí význam - v najširšom zmysle ide o synonymum cievnatých rastlín (*Embryophyta*). 

## Charakteristika
Dnes prežívajúce zástupce sú zvyčajne rozkonárené byle so zakrpatenými listami, ktoré priliehajú k stonke. Ich stonky sú duté, článkované a rýhované. Členia sa na silnejšie *nódy* (uzly) a stonkové články *internódiá*. Stredom stonky vedie centrálna dutina a okolo nej sú bočné (valekulárne) dutiny, ktoré sú v závislosti od druhu menšieho priemeru alebo rovnaké ako centrálna dutina. Stonky sú krehké, inkrustované oxidom kremičitým, obsahujú lignín a suberín. Ak sa rozkonárujú, rozkonárujú sa praslenovito, čo znamená, že bočné konáriky dookola obrastajú hlavnú stonku. Listy sú často nezelené a na báze zrastajú. Väčšina asimilačného pletiva prasličiek sa nenachádza v listoch, ale v podpokožkovej kôre. Ich podzemky sú bohato rozkonárené. 
[left|thumb|Výtrusnicový klas [praslička roľná|prasličky roľnej (*Eqisetum arvense*)]]
Prasličky netvoria kvety a teda ani semená. Rozmnožujú sa výtrusmi (spórmi), ktoré vznikajú vo výtrusniciach vyrastajúcich na spodnej strane sporangioforov - špeciálne uspôsobených listov. Tieto listy majú tvar šesťbokých doštičiek usporiadaných v praslenoch, ktoréí spolu vytvárajú tzv. výtrusnicový klas. Výtrusy nesú útvary zvané haptery, ktoré sa za vlhka skrúcajú a za sucha otvárajú. Haptery napomáhajú šíreniu spór. Pohlavné bunky sa tvoria na zelenom gametofyte, ktorý vyrastie zo spóry. 

## História
Najstaršie nálezy prasličkorastov pochádzajú z devónu, z obdobia pred 408-360 miliónmi rokov. V karbóne dosahovali stromovitý vzhľad s výškou až 30 metrov, a tvorili rozsiahle pralesy na močaristých pôdach. V perme však začali ustupovať a do dnešnej doby prežilo iba niekoľko druhov.

## Výskyt
Rozšírené sú kozmopolitne okrem Austrálie, Antarktídy a Nového Zélandu. Najväčší počet druhov reastie na severnej pologuli medzi 40° a 60° zemepisnej šírky. Darí sa im na vlhkých stanovišitach. 

## Iné projekty

## Zdroje